**М И Н И С Т Е Р С Т В О Н А Ф И Н А Н С И Т Е**

**Ц Е Н Т Р А Л Е Н О Р Г А Н З А П О К У П К И**

**УКАЗАНИЯ КЪМ УЧАСТНИЦИТЕ**

за участие в електронна открита процедура

за сключване на рамково споразумение за възлагане на централизирана обществена поръчка с предмет:**„Доставка на автомобилно гориво чрез карти за безналично плащане, смазочни материали и автокозметика за периода 01.02.2017 г.- 31.01.2019г.”**

**СОФИЯ, 2016 г.**

Министърът на финансите в качеството му на Централен орган за покупки (ЦОП) наричан по-нататък “Възложител”, чрез поверената му администрация - дирекция “Централно звено за финансиране и договаряне”, Министерство на финансите, с адрес гр.София 1040 „Г.С.Раковски” № 102, информира всички заинтересовани лица за откриването на **електронна** открита процедура за възлагане на обществена поръчка с цел сключване на рамково споразумение с няколко лица с предмет: **„****Доставка на автомобилно гориво чрез карти за безналично плащане смазочни материали и автокозметика за периода 01.02.2017 г. - 31.01.2019г**.” при следните условия:

####  Обект на поръчката:

Доставка на горива за нуждите на възложителите, описани в чл. 4, ал. 1 от ПМС № 385/2015г.: автомобилни бензини, горива за дизелови двигатели, газ пропан-бутан, смазочни материали и автокозметика; CPV кодове: 09100000 Горива; 09211000 Смазочни материали и препарати; 23421111 Метан; 09211900 Смазочни двигателни масла; 39831500 Почистващи препарати за автомобили; 09211650 Спирачни течности; 24951311 Антифриз; 24951000 Греси и смазочни материали.

 Поръчката включва следните обособени позиции:

Обособена позиция 1: Доставка на автомобилни горива чрез карти за безналично плащане;

Обособена позиция 2: Доставка на смазочни материали за автомобили и автокозметика;

Обособена позиция 3: Доставка на природен газ – метан за автомобили на територията на град София чрез карти за безналично плащане.

2. **Правно основание:** чл.18, ал.1 и 2, чл. 20, ал.1 от Закона за обществените поръчки (ЗОП), във връзка с чл.22, ал.1 т.1., чл.24, глава десета, раздел I и раздел V, глава единадесета от ЗОП и във връзка с чл.3, ал.1, буква „г” от ПМС № 385/2015г. за дейността на Централен орган за покупки.

3. **Предварително обявление:** Публикувано в Официален вестник на ЕС под номер: 2016/S 2016/S 040-064863 от 26.02.2016г.

4. **Вид на процедурата**: Открита процедура.

5. **Начин на провеждане на процедурата:** електронно, чрез уеб-базираната Система за електронно възлагане на обществени поръчки (СЕВОП), намираща се на адрес: <https://sevop.minfin.bg/>, секция „Дейности“: Публикувани процедури за РС.

6. **Срок за изпълнение:** Срокът за изпълнение на доставките е 24 месеца, считано от 1 февруари 2017 г. – деня, следващ деня, в който изтича срока на предходното РС № СПОР-460/18.11.2015г. със същия предмет.

7. **Място на изпълнение****:**

 Местата на изпълнение на доставките по рамковото споразумение по обособена позиция 1 са на територията на цялата страна в търговските обекти на потенциалните изпълнители и са конкретизирани в договорите, сключени въз основа на рамковото споразумение между индивидуалните възложители и изпълнителите по съответните договори.

Местата на изпълнение на доставките по рамковото споразумение по обособена позиция 2 могат да се извършват както в търговските обекти на изпълнителя така и да се доставят до складовете на индивидуалните възложители, като последното следва да бъде уточнено в договора за обществена поръчка.

 Местата на изпълнение на доставките по рамковото споразумение по обособена позиция 3 са на територията на гр. София.

8**.** Прогнозна стойност на поръчката за периода 01.02.2017 г. - 31.01.2019г.

* Обособена позиция 1: 75 000 000 (седемдесет и пет милиона) лева без ДДС.
* Обособена позиция 2: 2 500 000 (два милиона и петстотин хиляди) лева без ДДС.
* Обособена позиция 3: 150 000 (сто и петдесет хиляди) лева без ДДС.

 Рамковите споразумения за доставка на горива/ смазочни материали и автокозметика се сключват  за нуждите на възложителите по чл. 4, ал. 1 от ПМС №385/2015 г. Доставките на метан за автомобили са предимно за нуждите на структури на МЗ по Приложение №3 на ПМС 385/2015г. за територията на гр.София.
 Всеки индивидуален възложител ще сключва договори съобразно индивидуалните си нужди в рамките на утвърдения си бюджет.

9. Пълен достъп по електронен път до документацията за участие ще бъде осигурен на Интернет страницата на Министерството на финансите в раздела „Профил на купувача” на адрес: http://www.minfin.bg/bg/procurement/79, също така и в Системата за електронно възлагане на обществени поръчки (СЕВОП) на адрес https://sevop.minfin.bg/. На посочената интернет страница: <http://www.minfin.bg/bg/procurement/>, както и в Системата за електронно възлагане на обществени поръчки (СЕВОП) на адрес <https://sevop.minfin.bg/>, Възложителят ще публикува и писмени разяснения по условията на процедурата. Разясненията се публикуват в СЕВОП и в Профила на купувача в 4-дневен срок от получаване на искането. „Общи уславия за работа със СЕВОП“ са публикувани в Профила на купувача, раздел „Обща информация“.

10. Публикуване в „Официален вестник“ на Европейския съюз: На основание чл. 35 ал. 1 от ЗОП, възложителят публикува информация в „Официален вестник“ на Европейския съюз.

11. Критерии за възлагане, съгласно чл.70, ал.2 от ЗОП: Най-ниска цена. За целите на настоящата поръчка, под най-ниска цена се разбира: **най-висока предложена отстъпка в процент** от литър гориво/цена на артикул/килограм метан, от цените, посочени в търговските обекти.

**СЪДЪРЖАНИЕ**

**ПЪРВА ЧАСТ:**

**ЕЛЕКТРОННА ПРОЦЕДУРА ЗА ОПРЕДЕЛЯНЕ НА ПОТЕНЦИАЛНИ**

**ИЗПЪЛНИТЕЛИ НА РАМКОВОТО СПОРАЗУМЕНИЕ**

|  |  |
| --- | --- |
| **I.** ОПИСАНИЕ НА ПРЕДМЕТА НА ПОРЪЧКАТА | Стр.5 |
| **II.** УСЛОВИЯ ЗА УЧАСТИЕ В ПРОЦЕДУРАТА, НЕОБХОДИМИ ДОКУМЕНТИ, ЕЛЕКТРОННО ПОПЪЛВАНЕ И ПОДАВАНЕ НА ОФЕРТАТА | Стр.7 |
| **III.** ОСНОВАНИЯ ЗА ОТСТРАНЯВАНЕ | Стр.22 |
| **IV.** ПРОВЕЖДАНЕ НА ПРОЦЕДУРАТА. РАЗГЛЕЖДАНЕ, ОЦЕНЯВАНЕ И КЛАСИРАНЕ НА ОФЕРТИТЕ | Стр.22 |
| **V.** СКЛЮЧВАНЕ НА РАМКОВО СПОРАЗУМЕНИЕ | Стр.25 |
| **ВТОРА ЧАСТ:****ЕЛЕКТРОННА СЪСТЕЗАТЕЛНА ПРОЦЕДУРА /вътрешен конкурентен избор/ ЗА СКЛЮЧВАНЕ НА ДОГОВОР ВЪЗ ОСНОВА НА РАМКОВО СПОРАЗУМЕНИЕ** | Стр.26 |
| **I.** ПОКАНА ПО ЧЛ. 82.АЛ.3 ОТ ЗОП | Стр.25 |
| **II.** ЕЛЕКТРОННО ПОПЪЛВАНЕ И ПОДАВАНЕ НА ОФЕРТИТЕ | Стр.26 |
| **III.** РАЗГЛЕЖДАНЕ, ОЦЕНЯВАНЕ И КЛАСИРАНЕ НА ОФЕРТИТЕ, КРИТЕРИЙ ЗА ОЦЕНКА | Стр.27 |
| **IV.** ОБЯВЯВАНЕ НА РЕШЕНИЕТО ЗА ОПРЕДЕЛЯНЕ НА ИЗПЪЛНИТЕЛ. ПРЕКРАТЯВАНЕ НА ПРОЦЕДУРАТА | Стр.28 |
| **V.** СКЛЮЧВАНЕ НА ДОГОВОР ВЪЗ ОСНОВА НА РАМКОВО СПОРАЗУМЕНИЕ | Стр.28 |
| **VI.** УСЛОВИЯ ЗА ИЗПЪЛНЕНИЕ НА ДОГОВОРА | Стр.28 |

**ПЪРВА ЧАСТ:**

**ОТКРИТА ПРОЦЕДУРА**

**ЗА ОПРЕДЕЛЯНЕ НА ПОТЕНЦИАЛНИ ИЗПЪЛНИТЕЛИ НА РАМКОВО СПОРАЗУМЕНИЕ**

**I**. **ОПИСАНИЕ НА ПРЕДМЕТА НА ПОРЪЧКАТА**

**1. Предмет: Доставка на автомобилно гориво чрез карти за безналично плащане смазочни материали и автокозметика за периода 01.02.2017 г. - 31.01.2019г. в три обособени позиции:**

 **1.1**. **Обособена позиция 1** обхваща доставки чрез карти за безналично плащане на следните видове автомобилно гориво:

* Бензини за автомобили.
* Горива за дизелови двигатели.
* Газ пропан-бутан.

**1.2**. **Обособена позиция 2** обхваща доставки на смазочни материали за автомобили

и автокозметика:

* Масла и филтри за автомобили;
* Греси;
* Антифриз;
* Спирачни течности;
* Течност за чистачки;
* Добавки за гориво;
* Препарати за почистване на тапицерия, за табло, ароматизатори;
* Други видове автокозметика и смазочни материали за автомобили.

 **1.3. Обособена позиция 3** обхваща доставки на природен газ – метан за автомобили на територията на гр. София чрез карти за безналично плащане.

2. Количества:

 Количествата на заявяваните автомобилни горива, смазочни материали за автомобили и автокозметика ще се определят в зависимост от конкретната необходимост на съответната администрация и в рамките на бюджетните й средства.

 Реалната консумация за бъдещ период зависи от броя на автомобилите и предназначението им във всеки един момент по време на действие на договора, бюджетния ресурс, с който разполага администрацията – възложител по договора.

3. Качество:

3.1.Обособена позиция 1:

 Доставяните автомобилни **горива (бензин и дизел)** трябва да отговарят на изискванията за качество съгласно Приложение № 1 към чл. 6, т. 1 и Приложение № 2 към чл. 6, т. 2 от Наредбата за изискванията за качеството на течните горива, условията, реда и начина за техния контрол (Приета с ПМС № 156 от 15.07.2003 г., обн., ДВ, бр. 66 от 25.07.2003 г., в сила от 1.10.2003 г., изм. и доп., бр. 69 от 23.08.2005 г., в сила от 23.08.2005 г., изм., бр. 78 от 30.09.2005 г., в сила от 1.10.2005 г., бр. 40 от 16.05.2006г., в сила от 5.05.2006 г., изм. и доп., бр. 76 от 21.09.2007 г., в сила от 21.09.2007 г., изм., бр. 93 от 24.11.2009 г.,в сила от 24.11.2009 г., изм. и доп., бр. 36 от 10.05.2011 г., в сила от 10.05.2011 г., бр. 55 от 20.07.2012 г., изм.,бр. 103 от 28.12.2012 г., в сила от 1.01.2013 г., изм. и доп., бр. 88 от 24.10.2014 г., в сила от 24.10.2014 г..), както и на всички други приложими изисквания на действащата нормативна база в България.

4. Търговски обекти:

 a. Бензиностанции и картова система / по обособена позиция 1/:

 Доставката на горивата ще се извършва в търговските обекти на участниците, разположени на територията на Република България. Участниците по обособена позиция 1 следва да разполагат с развита търговска мрежа от бензиностанции на територията на цялата страна, предлагащи всички видове горива, предмет на настоящата поръчка включително гориво за дизелови двигатели, бензин А95Н, бензин А98Н/А100, газ пропан-бутан.

 Обектите (бензиностанциите) на участниците по обособена позиция 1 трябва да са включени към система за безналично картово разплащане чрез електронни карти и регистриране на заредените горива.

 **б. Метанстанции и картова система** /по обособена позиция 3/:

 Доставката на природния газ метан за автомобили ще се извършва в търговските обекти на участниците, разположени на територията на гр. София; Участниците по обособена позиция 3 следва да разполагат с поне два броя метан станции на територията на гр. София.

 Обектите (метанстанциите) на участниците по обособена позиция 3 трябва да са включени към система за безналично картово разплащане чрез електронни карти и регистриране на заредените горива.

5. Фактуриране:

 Издаването на фактура за изтеклия календарен месец ще се извършва до 3-то число (първия работен ден) на месеца, следващ отчетния. Фактурите следва да са придружени с описи, които да съдържат следните данни за заредените горива/закупените автокозметика и смазочни материали:

За обособена позиция 1:

1. номер на електронната карта;
2. регистрационен номер на МПС;
3. дата и час на зареждане;
4. бензиностанция (номер и адрес);
5. количество и вид на зареденото гориво;
6. стойност на договорения процент отстъпка за горивото;
7. стойност на зареденото гориво, коригирана с договорения процент отстъпка;

За обособена позиция 2:

1) количество и вид на продукта за смазочни материали и автокозметика;

2) стойност на договорения процент отстъпка за смазочни материали и автокозметика;

3) стойност на закупените продукти смазочни материали и автокозметика, коригирана с договорения процент отстъпка.

За обособена позиция 3:

 1) номер на електронната карта;

 2) регистрационен номер на МПС;

 3) дата и час на зареждане;

 4) останция (номер и адрес);

 5) количество и вид на зареденото гориво;

 6) стойност на договорения процент отстъпка за горивото;

 7) стойност на зареденото гориво, коригирана с договорения процент отстъпка;

**6. Начин на плащане**:

 Веднъж месечно, с платежно нареждане по банков път, в лева, при условията на отложено плащане – в срок до 30 (тридесет) календарни дни от датата на получаване на фактурата, придружена с описи на заредените количества / артикули. Начинът на плащане следва да бъде подробно описан в проекта на договор, сключен въз основа на рамковото споразумение, приложен към поканата на индивидуалния възложител.

7. Цена:

 Цените на предлаганите горива/смазочни материали и автокозметика се формират, като от техните публични цени, обявени от участника и валидни за съответния търговски обект (бензиностанция / метанстанция) към момента на зареждането/закупуването, се приспадне съответната отстъпка в процент, съгласно сключения със съотвения възложител договор.

8. **Начин на установяване на количествата**:

Изпълнителят трябва да осигури достъп до информацията, която ще съдържа фактурата за изтеклия календарен месец на 1-во число (първия работен ден) на месеца, следващ отчетния, и да я изпрати на посочен от Възложителя електронен адрес в електронен вид. Файлът трябва да съдържа следната информация:

1. номер и дата на фактура за зареденото гориво/артикули;
2. номер на карта за зареждане (об. п.1 и 3);
3. регистрационен номер на МПС заредило горивото;
4. номер на транзакция;
5. дата и час на фискалния бон;
6. номер на фискалния бон;
7. номер и адрес на търговския обект;
8. търговско наименование на обекта;
9. наименование на горивото/ артикула;
10. количество;
11. сума, ДДС, обща сума

**9. Рекламации**:

За явни недостатъци – в момента на приемане на стоката. При причинени щети вследствие предлагани нискокачествени или неотговарящи на стандартите горива, автокозметика и смазочни материали същите следва да бъдат възстановени от виновната страна.

**10. Други изисквания**:

Електронните карти /обособена позиция 1 и 3/ следва да бъдат издавани безвъзмездно, като възложителите не заплащат месечни такси за обслужване на картите и такси за транзакции и покупки. Изпълнителят следва да предвиди и да съобрази тези условия в ценовото си предложение.

 II. УСЛОВИЯ ЗА УЧАСТИЕ В ПРОЦЕДУРАТА. ИЗИСКВАНИЯ КЪМ УЧАСТНИЦИТЕ. КРИТЕРИИ ЗА ПОДБОР. НЕОБХОДИМИ ДОКУМЕНТИ, ЕЛЕКТРОННО ПОПЪЛВАНЕ И ПОДАВАНЕ НА ОФЕРТА

1. Участник в настоящата процедура за обществена поръчка може да бъде всяко българско или чуждестранно физическо или юридическо лице, или техни обединения, както и всяко друго образувание, което има право да изпълнява доставки на автомобилно гориво/автокозметика и смазочни материали, съгласно законодателството на държавата, в която то е установено (чл.10 ал.1 от ЗОП). Юридическите лица се представляват от лицето или лицата с представителна власт по закон или от изрично упълномощени лица. Когато се представляват от друг, физическите лица действат по т. 7 от „Общите условия за работа със СЕВОП“, приложени към документацията на поръчката.

2. В процедурата за електронно възлагане на настоящата обществена поръчка може да участва всеки, който отговаря на предварително обявените условия, регистрирал се е в СЕВОП и е приел Общите условия за участие в Системата. Конкретните стъпки за участие в електронна процедура в СЕВОП като създаване и подаване на оферта, изпращане на искане за разяснение по документацията и т.н., са описани в *Наръчника на доставчика за работа със СЕВОП*, който се намира в системата и може да бъде изтеглен оттам след регистрация.

3. Лице, което участва в обединение или е дало съгласие и фигурира като подизпълнител в офертата на друг участник, не може да представя самостоятелна оферта. В процедурата за възлагане на обществена поръчка едно физическо или юридическо лице може да участва само в едно обединение. Свързани лица или свързани предприятия не може да бъдат самостоятелни участници в една и съща процедура.

4. Всеки участник има право да подаде само една оферта по обособена позиция. Подаването на офертата задължава участниците да приемат напълно всички изисквания и условия, посочени в тази документация при спазване на ЗОП и другите нормативни актове, свързани с изпълнението на предмета на поръчката. Варианти на техническо и/или ценово предложение не се допускат.

5. Участниците могат да подават оферта за една или повече обособени позиции от настоящата поръчка. Офертите следва да отговарят на изискванията, посочени в настоящите указания и да бъдат оформени по приложените към документацията образци и съобразно функционалностите на СЕВОП.

6. Електронното подписване и подаване на офертата в СЕВОП изисква наличието на КЕП (квалифициран електронен подпис). Приложният администратор на организацията на участника по подразбиране има това право. Офертата се подписва от представляващия дружеството на участника или от упълномощено лице, като възложителят си запазва правото да провери представителната власт на това лице.

7. Офертата се попълва и подава по електронен път чрез Системата за електронно възлагане на обществени поръчки (СЕВОП) на адрес <https://sevop.minfin.bg/> в секция “Дейности”: Рамкови споразумения. Подаването на оферта е възможно единствено в установения от Възложителя срок, който е обявен в обявлението за обществената поръчка и е визуализиран в текущата фаза на процедурата и в нейния график.Създаването на електронната оферта става в системата чрез първата стъпка на менюто „Подготовка на оферти“ от бутона „Създай оферта“. Създаването на офертата по никакъв начин не задължава участника да я подаде. Също така всички документи, които участникът приложи към офертата и цялата попълнена от него информация ще останат скрити за възложителя, ако участникът не подаде своята оферта. След създаването на оферта, системата пренасочва потребителя към стъпка 2, където се попълват отговори на въпроси и образеца на техническо и ценово предложение.

8. Попълването на офертата става в стъпка 2 от менюто „Подготовка на оферти“. Там са достъпни 3 функционалности, съответно: „Документи за подбор. Лично състояние и критерии за подбор“, и в контекста на всяка обособена позиция - „Техническо предложение“ и „Ценова оферта“. Тези 3 функционалности дават възможност на участника да попълни въпросниците, описани в предходната т.7. Попълването на изискванията става чрез натискане името на въпросника (например „Документи за подбор. Лично състояние и критерии за подбор“) в стъпка 2. При попълнено от участника изискване, системата го отразява в полетата, определени за визуализация на статуса на попълване. Попълването на образеца на ценовото предложение става чрез натискане името на образеца “Ценова оферта“) в стъпка 2. Системата отразява статуса на попълване както в страницата за попълване, така и в обобщаващата офертата стъпка 2.

 9. Настоящата процедура е с три обособени позиции, които се визуализират в Системата непосредствено под заглавието на процедурата. За по-лесна навигация между общата част на процедурата („Документи за подбор. Лично състояние и критерии за подбор“) и самостоятелните части за отделните обособени позиции („Техническо предложение“ и „Ценова оферта“, за всяка една обособена позиция) в системата се появява помощен линк  , който е достъпен както от контекста на всяка обособена позиция, така и от общата част. Участникът може да заяви участие за обособени позиции, в които все още не е заявил участие или да откаже участието в позиция, за която е заявил такова намерение. Тази функционалност е налична само в установеният срок за подаване на оферти.

10.Единен европейски документ за обществени поръчки /ЕЕДОП/. При подаване на оферта участникът декларира липсата на основанията за отстраняване и съответствие с критериите за подбор чрез представяне на Единен европейски документ за обществени поръчки (ЕЕДОП). В него се предоставя съответната информация, изисквана от възложителя, и се посочват националните бази данни, в които се съдържат декларираните обстоятелства, или компетентните органи, които съгласно законодателството на държавата, в която участникът е установен, са длъжни да предоставят информация.

 Единният европейски документ за обществени поръчки е част от секцията „Документи за подбор. Лично състояние и критерии за подбор“ в СЕВОП. Той съдържа въпросите, чрез които Възложителят ще установи дали участникът съответства на изискванията за лично състояние и критериите за подбор.

 ЕЕДОП е приложен в СЕВОП като прикачен образец наличен за всяка обособена позиция, участниците го изтеглят оттам, попълват отговори в част II, III и IV на ЕЕДОП на въпросите, по които Възложителят е посочил изисквания в настоящата документация и го прикачват отново в секцията с въпроса „ЕЕДОП“. ЕЕДОП се подписва от лицата по чл. 54, ал.2 и чл.55 ал.3 от ЗОП /чл.40, чл.41 от Правилника за прилагане на ЗОП/.

 Когато участникът е посочил, че ще използва капацитета на трети лица за доказване на съответствието с критериите за подбор или че ще използва подизпълнители, за всяко от тези лица се представя отделен ЕЕДОП, който съдържа информацията за липсата на основанията за отстраняване и съответствие с критериите за подбор.

 Възложителят може да изисква от участниците по всяко време да представят всички или част от документите, чрез които се доказва информацията, посочена в ЕЕДОП, когато това е необходимо за законосъобразното провеждане на процедурата.

 Участниците, при поискване от страна на възложителя, са длъжни да представят необходимата информация относно правно-организационната форма, под която осъществяват дейността си, както и списък на всички задължени лица по смисъла на чл. 54, ал. 2 и чл. 55, ал. 3 от ЗОП, независимо от наименованието на органите, в които участват, или длъжностите, които заемат.

 Отделен ЕЕДОП се подава за всеки от участниците в обединението, ако участникът е обединение, за всеки подизпълнител, и за всяко лице, чиито ресурси ще бъдат ангажирани в изпълнението на поръчката /чл.39, ал. 2 от ППЗОП/.

 Когато за участника е налице някое от обстоятелствата по чл.54, ал.1 от ЗОП или посочените от възложителя основания по чл.55, ал.1 от ЗОП и преди подаването на офертата той е предприел мерки за доказване на надеждност по чл.56 от ЗОП, тези мерки се описват в ЕЕДОП /чл.45 от ППЗОП/. В случай, че има документи по чл. 56 от ЗОП тези документи се прикачват сканирани към отговора на Въпрос № 1.1. в СЕВОП.

 Когато участникът подава оферта повече от една обособени позиции, той попълва и прилага отделен ЕЕДОП за всяка от тях.

 11. Изпращането на искане за разяснение може да бъде извършено от контекста на всеки въпросник както и към общата част на офертата чрез съответните бутони, в рамките на срока за искане на разяснение. Този срок се визуализира постоянно в полето. Изпращането на искане за разяснение може да бъде извършено от контекста на всяка обособена позиция, като в този случай искането за разяснение е за съответната обособена позиция.

12. Предоставянето на допълнителна информация за всяка обособена позиция става в контекста на избраната обособена позиция, следвайки линка от полученото искане за допълнителна информация.

13. Бутонът „Подай офертата“ се намира в обобщаващия офертата екран в стъпка 2. Потребителят може да се запознае с текущата фаза на офертата, статуса на попълване на офертата, дали има неотговорени изисквания или непопълнени полета в образеца на ценовото предложение.

14. Изискванията на възложителя и начините за тяхното изпълнение от страна на участниците в процедурата са посочени в таблица 1 по-долу. Част от изискванията на Възложителя изискват от Участника единствено отговор в ЕЕДОП под формата на декларация тип Да/Не. Друга част изискват и прилагане на документ. Това обстоятелство е описано в колона 4 на таблица 1.

Таблица 1

|  |  |  |  |
| --- | --- | --- | --- |
| **1** | **2** | **3** | **4** |
| **№** | **ИЗИСКВАНИЯ** | **ИНФОРМАЦИЯ И ФОРМАЛНОСТИ, КОИТО СА НЕОБХОДИМИ ЗА ОЦЕНЯВАНЕ ДАЛИ СА ИЗПЪЛНЕНИ ИЗИСКВАНИЯТА** | **НАЧИН ЗА ИЗПЪЛНЕНИЕ НА ИЗИСКВАНЕТО** **/**декларация или прилагане на документ и посочване на мястото за подаване на информацията в СЕВОП/ |
| 1. **Документи за подбор. Лично състояние и критерии за подбор**
 |
| 1.1. | **ЕЕДОП**Участникът декларира лично състояние, липса на основанията за отстраняване и съответствие с критериите за подбор чрез представяне на **Единен европейски документ за обществени поръчки ЕЕДОП. /чл. 67 от ЗОП/.****ЕЕДОП се подписва от всички лица по чл. 54, ал.2. от ЗОП и чл 55, ал.3 от ЗОП /виж чл. 40 ал. 1 и ал. 2 от ППЗОП** | Участникът изтегля образеца ЕЕДОП, приложен в СЕВОП в точка 1.1. от секцията „Документи за подбор“, попълва необходимите отговори в него и го прикача отново в СЕВОП. Отделен ЕЕДОП се подава за всеки от участниците в обединението, ако участникът е обединение, за всеки подизпълнител и за всяко лице, чиито ресурси ще бъдат ангажирани в изпълнението на поръчката. /чл.39, ал. 2 от ППЗОП/. Когато за участника е налице някое от обстоятелствата по чл. 54, ал.1 от ЗОП или посочените от възложителя основания по чл. 55, ал.1 от ЗОП и преди подаването на офертата той е предприел мерки за доказване на надеждност по чл. 56 от ЗОП, тези мерки се описват в ЕЕДОП. /чл.45 от ППЗОП/. В случай, че има документи по чл. 56 от ЗОП тези документи се прикачват сканирани към отговора на Въпрос № 1.1. в СЕВОП. Когато участникът подава оферта за повече от 1 обособени позиции, той попълва и прилага отделен ЕЕДОП за всяка от тях. | Електронно в СЕВОП чрез попълване на документа ЕЕДОП по образец, представен от Възложителя към въпрос 1.1.**Ако е приложимо –документи, прикачени към отговора – в 1.1. в СЕВОП.**  |
| В **ЕЕДОП** са включени следните изисквания на Възложителя по отношение на личното състояние участниците и съответствието с критериите за подбор на възложителя: |
| **1.1. а** | Използване **капацитет на трети лица** /ако е приложимо/ | Посочване дали икономическият оператор ще използва капацитета на други субекти, за да изпълни критериите за подбор, посочени в обявлението. | Електронно в СЕВОП чрез попълване на отговор **в ЕЕДОП към въпрос Част II, раздел В** и прилагане на документ за поетите от третите лица задължения, ако е необходимо. |
| **1.1. б.** | **Представляване** /ако е приложимо/ | В случай, че участникът е обединение, следва да  се посочи партньорът, който представлява обединението. | Електронно в СЕВОП чрез попълване на отговор в ЕЕДОП **в Част II, раздел Б** в ЕЕДОП. |
| **1.1. в.** | **Обединение** /ако е приложимо/ Когато участникът е обединение, което не е юридическо лице, следва да се представят данни, идентифициращи обединението. | Когато участникът е обединение, което не е юридическо лице, същото следва да представи учредителния акт, споразумение и/или друг приложим документ, от който да е видно правното основание за създаване на обединението, както и следната информация във връзка с настоящата обществена поръчка:1. правата и задълженията на участниците в обединението;2. разпределението на отговорността между членовете на обединението;3. дейностите, които ще изпълнява всеки член на обединението. Участникът следва да представи копие на договора за обединение, а когато в договора не е посочено лицето, което представлява участниците в обединението – и документ, подписан от лицата в обединението, в който се посочва представляващият. Единият или и двата документа се сканират и прилагат към офертата като прикачени файлове. В договора за обединение или в отделен документ, подписан от лицата в обединението следва да бъде посочен пощенски адрес на обединението, електронен адрес, телефон и факс. | Електронно в СЕВОП чрез попълване на отговор на въпрос в **Част II, раздел А** в ЕЕДОП и прикачване на файлове с документи при необходимост в 1.2. в СЕВОП. Когато участникът не е обединение, попълва в СЕВОП отговор "Не". |
| **1.1.г.** | **Възлагане на трети лица /подизпълнители/ ако е приложимо** | **Ако да и доколкото е известно**, моля, приложете списък на предлаганите подизпълнители:Посочване на дела на работа който ще бъде изпълнен от подизпълнители. Ако има - представя се отделен ЕЕДОП. Участниците посочват в офертата подизпълнителите и дела от поръчката, който ще им възложат, ако възнамеряват да използват такива. В този случай те трябва да представят доказателство за поетите от подизпълнителите задължения. Подизпълнителите трябва да отговарят на съответните критерии за подбор съобразно вида и дела от поръчката, който ще изпълняват, и за тях да не са налице основания за отстраняване от процедурата. Възложителят изисква замяна на подизпълнител, който той не отговаря на съответните критерии за подбор или за тях са налице основания за отстраняване. При замяна на подизпълнител изпълнителят представя на възложителя всички документи, които доказват, че новият подизпълнител отговаря на критериите за подбор и че не са налице основанията за отстраняване в процедурата. | Електронно в СЕВОП чрез отговор на въпрос в **Част** **IV, раздел В, точка 10 в ЕЕДОП** и представяне на отделен ЕЕДОП от подизпълнителя. |
| **1.1.д** | **Специфични национални основания за отстраняване** | Участникът декларира, че не е регистриран в юрисдикции с преференциален данъчен режим и не е свързан с такова лице или лица. /Чл. 3 т.8 от Закона за икономическите и финансовите отношения с дружествата регистрирани в юрисдикции с преференциален данъчен режим, свързаните с тях лица и техните действителни собственици/. | Електронно в СЕВОП чрез отговор на въпрос в **Част** **III, раздел Г в ЕЕДОП** |
| **КРИТЕРИИ ЗА ПОДБОР.** Възложителят е описал по-долу критериите за подбор – икономически и финансови изисквания, и технически способности, на които трябва да отговарят участниците за всяка обособена позиция. След като се запознаят с изискванията, участниците попълват таблицата в ЕЕДОП по обособена позиция 1, 2, 3, част IV раздел Б, точка 2а и съответните точки в част IV, раздел В на ЕЕДОП по всяка обособена позиция. |
| **1.1.Икономическо и финансово състояние** |
| **По обособена позиция 1:** |
|  | **Оборот.** Минимален оборот от доставки сходни с предмета на поръчката | Участникът по обособена позиция 1 следва да има минимален оборот от дейности, сходни с предмета на поръчката в размер на 20 000 000 лв. без ДДС общо за трите последни приключили финансови години. В ЕЕДОП по обособена позиция 1 се посочва оборотът от продажба на горива за автомобили по години съответно за 2013/ 2014/2015 г. | Електронно в СЕВОП чрез попълване на таблицата към въпрос в **ЕЕДОП за об. п. 1 в Част IV, раздел Б, № 2a.** |
| **По обособена позиция 2:** |
|  | **Оборот.** Минимален оборот от доставки сходни с предмета на поръчката.  | Участникът по обособена позиция 2 следва да има минимален оборот от доставки, сходни с предмета на поръчката /доставки на смазочни материали за автомобили и автокозметика/ в размер на 500 000 лв. без ДДС общо за трите последни приключили финансови години. В ЕЕДОП по обособена позиция 2 се посочва оборотът от продажба на автокозметика и смазочни материали по години съответно за 2013/2014/2015 г. | Електронно в СЕВОП чрез попълване на таблицата към въпрос в **ЕЕДОП за об. п. 2 в Част IV, раздел Б, № 2a.** |
| **По обособена позиция 3** |
|  | **Оборот.** Минимален оборот от доставки сходни с предмета на поръчката. | Участникът по обособена позиция 3 следва да има минимален оборот от доставки, сходни с предмета на поръчката /доставки на природен газ – метан за автомобили/ в размер на 50 000 лв. без ДДС общо за трите последни приключили финансови години. В ЕЕДОП по обособена позиция 3 се посочва оборотът от продажба природен газ - метан за автомобили по години съответно за 2013/2014/2015 г | Електронно в СЕВОП чрез попълване на таблицата към въпрос в **ЕЕДОП за об. п. 3 в Част IV, раздел Б, № 2a.** |
| **Технически способности** |
| **1.2. За Обособена позиция 1** |
| **1.2. а.** | **Развита търговска мрежа от бензиностанции /****Териториално покритие/**. | Участникът **по обособена позиция 1** трябва да разполага с един или няколко търговски обекта /бензиностанции/, в поне 15 областни града като обектите в съответния областен град **заедно или поотделно** да отговарят на следните условия:**а**) намират се в населеното място – административен център на областта или на разстояние не по-голямо от 25км от него; **б**) осигуряват възможност за зареждане на дизелово гориво, бензин А95Н, бензин А98Н/А100, газ пропан - бутан; **в**) са с работно време 7 дни в седмицата и 24 часа в денонощието.Всички обекти, посочени от участника в образец № 2а от документацията за участие следва да обслужват система за безналично плащане с електронни карти. Участникът попълва и прикачва към електронната оферта Декларация-списък с търговските си обекти, по образец № 2а.В списъка към декларацията участникът описва всички свои търговски обекти в страната. | Електронно в СЕВОП и в ЕЕДОП : 1.В ЕЕДОП по об. п. 1 в **Част IV, раздел В, точка** **9** участникът декларира **че прилага своя списък по образец №2а** в СЕВОП. 2. Списъкът с бензиностанции изготвен по образец №2а от Документацията в СЕВОП се прилага към **т.1.3** в секцията „Документи за подбор“. |
| **1.2. б.**  | **Съответствие на горивата с изискванията за качество.**  | Участникът по об. п. 1 трябва да е в състояние по всяко време да удостовери съответствието на предлаганите от него партиди бензин и дизел за автомобили с изискванията за качество съгласно Наредбата за изискванията за качеството на течните горива, условията, реда и начина за техния контрол, както и всички други приложими изисквания на действащата нормативна база в България.При поискване от Възложителя или от Индивидуалния Възложител Участникът да може да представи Декларации за съответствие съгласно чл.10, ал.2 и чл.12, ал.2 и ал.4 от Наредбата за изискванията за качеството на течните горива, условията, реда и начина за техния контрол, удостоверяващи,  че предлаганите горива съответстват на изискванията за качество по чл.6 и на определенията по § 1, т.1 и 3 от цитираната Наредба (заверени от участника копия). От представените декларации за съответствие трябва да е видно, че посочените партиди са предназначени за разпространение и/или използване в търговските обекти на участника. Участникът декларира в ЕЕДОП, че ще може да удостовери съответствието на предлаганите от него горива по всяко време. | В **ЕЕДОП**Попълва отговор тип „Да/Не“ в ЕЕДОП за об.п. 1, като отговор на въпрос в **Част IV, раздел В, точка 12** **в ЕЕДОП.**  |
| 1.2.в. | **Система за карти за безналично плащане.**  | Участникът по обособена позиция 1 трябва да притежава установена процедура за издаване на карти за безналично плащане, съдържаща информация за условията за издаването и обслужването им, системата за сигурност при плащане с тях, срок за издаване на картите и др. Участникът следва да представи Описание на електронните карти, които се прилагат при безналичното плащане, съдържащо информация за условията за издаването и обслужването им, системата за сигурност при плащане с тях, срок за издаване на картите и др. Участникът помества като приложен документ в свободен текст Описание на системата си за карти за безналично плащане, на съответното място в СЕВОП. | **В ЕЕДОП и в СЕВОП****1**. В **Част IV, раздел В, точка 4** **в ЕЕДОП** за об. п.1, участникът декларира, че подава искания документ на обособеното място в СЕВОП;**2**.В СЕВОП към т.1.4 в секцията „Документи за подбор“ се прилага Описанието на електронните карти |
| **1.3. За обособена позиция 2:**  |
| 1. 3. а | **Изпълнени доставки сходни с предмета на поръчката /от доставки на смазочни материали и автокозметика/** | Участникът по об.п. 2 трябва да има опит в областта на предмета на поръчката. През последните 3 (три) години, считано от датата на подаване на офертите да е изпълнил дейности с предмет и обем, идентични или сходни с тези на поръчката, а именно: Да е изпълнил минимум **десет** доставки на смазочни материали за автомобили и автокозметика. | Участникът попълва таблицата в **Част IV,** **раздел В, 1б на ЕЕДОП** за обособена позиция 2. |
| **1.4. Технически възможности за обособена позиция 3** |
| 1.4.а | **Изпълнени доставки сходни с предмета на поръчката /периодични доставки на природен газ метан/** | Участникът по обособена позиция 3 трябва да има опит в областта на предмета на поръчката. През последните 3 (три) години, считано от датата на подаване на офертите да е изпълнил дейности с предмет и обем, идентични или сходни с тези на поръчката, а именно: Да е изпълнил минимум **десет** доставки на природен газ метан за автомобили. | Участникът попълва таблицата в **Част IV,** **раздел В, 1б на ЕЕДОП** за обособена позиция 3. |
| 1.4.б. | **Териториално покритие**. | Участникът по обособена позиция 3 трябва да разполага с минимум два броя метан станции на територията на гр. София. Участникът попълва и прикачва към електронната оферта Декларация-списък с търговските си обекти, по образец № 2б от Документацията за участие.В списъка към декларацията участникът описва всички свои търговски обекти за продажба на метан в гр. София. | Електронно в СЕВОП и в ЕЕДОП : 1.В ЕЕДОП по об.п.3в **Част IV, раздел В, точка 9** участникът декларира **че прилага своя списък по образец №2б** в СЕВОП. 2. Списъкът с метанстанции изготвен по образец №2б от Документацията в СЕВОП се прилага към **т.1.3** в секцията „Документи за подбор“ |
| 1.4.в. | **Система за карти за безналично плащане.**  | Участникът по обособена позиция 3 трябва да притежава установена процедура за издаване на карти за безналично плащане, съдържаща информация за условията за издаването и обслужването им, системата за сигурност при плащане с тях, срок за издаване на картите и др. Участникът следва да представи Описание на електронните карти, които се прилагат при безналичното плащане, съдържащо информация за условията за издаването и обслужването им, системата за сигурност при плащане с тях, срок за издаване на картите и др. Участникът помества като приложен документ в свободен текст Описание на системата си за карти за безналично плащане, на съответното място в СЕВОП. | **В ЕЕДОП и в СЕВОП**1. В **Част IV, раздел В, точка 4** **в ЕЕДОП** за обособена позиция 3, участникът декларира, че подава искания документ на обособеното място в СЕВОП;2.В СЕВОП към т.1.4 в секцията „Документи за подбор“ се прилага Описанието на електронните карти |
| **II. „Техническо предложение“** **в контекста на всяка обособена позиция:** |
| **2.1.** | **Пълномощно.**  | Когато лицето, което подава офертата не е законният представител на участника, представителната власт на това лице би могла да бъде проверена, в условията на т. 7 от „Общите условия за работа със СЕВОП“ . |  |
| **2.2.** | **Предложение за изпълнение на поръчката** | Об. п.1: Всички участници по обособена позиция 1 са задължени съгласно Техническата спецификация като минимум да предложат дизелово гориво, автомобилни бензини А95H, А98H/А100, газ пропан-бутан. Участниците могат да предложат и допълнителни видове дизелово гориво и автомобилно гориво с подобрители, които предлагат на своите търговски обекти.Об. п.2: Всички участници по обособена позиция 2 в офертата си декларират, че ще доставят съгласно Техническата спецификация минимум следните видове смазочни материали за автомобили и автокозметика:Масла за автомобили и филтри; Антифриз; Спирачна течност, Течност за чистачки; Ароматизатори; Препарати за почистване на тапицерия/табло. Об. п.3: Всички участници по обособена позиция 3 в офертата си декларират, че съгласно техническата спецификация ще доставят природен газ – метан на територията на гр. София. | Електронно в СЕВОП в страница „Изисквания“, въпросник „Техническо предложение“. Въпросът е достъпен във функционалността на всяка обособена позиция и участникът следва да представи „Техническо предложение“ за всяка обособена позиция, за която участва. Образците на техническите предложения са заложени от Възложителя в съответните обособени позиции в СЕВОП.По об.п. 1. Участникът копира в полето за отговор текстът от образеца към въпроса като допълва предложенията си за допълнителни видове горива по т.5 ако има такива. Въпросът е тип „Отворен“.По об. п. 2 Участникът представя своето техническо предложение чрез отговор на въпрос тип Да/Не.По об. п. 3 Участникът представя своето техническо предложение чрез отговор на въпрос тип Да/Не. |
| **2.3.** | **Съгласие с проекта на рамково споразумение и договор** | В „Техническото предложение“ по всяка обособена позиция Участникът декларира, че е съгласен с проекта на РС и договора, които са част от Документацията за участие.  | Участникът декларира това обстоятелство в своето „Техническо предложение“ във въпроса „Предложение за изпълнение на поръчката“ в СЕВОП.  |
| **2.4.** | **Декларация** за срока на валидност на офертата | В „Техническото предложение“ по всяка обособена позиция участникът декларира, че е съгласен срокът на валидност на неговата оферта да е 120 /сто и двадесет/ дни от крайния срок за подаване на оферти. | Участникът декларира това обстоятелство в своето „Техническо предложение“ във въпроса „Предложение за изпълнение на поръчката“ в СЕВОП |
| **2.5.** | **Декларация** зазадълженията, свързани с данъци и осигуровки, опазване на околната среда, закрила на заетостта и условията на труд. | В „Техническото предложение“ по всяка обособена позицияУчастникът декларира, че при изготвяне на офертата са спазени задълженията, свързани с данъци и осигуровки, опазване на околната среда, закрила на заетостта и условията на труд. | Участникът декларира това обстоятелство в своето„Техническо предложение“ във въпроса „Предложение за изпълнение на поръчката“ в СЕВОП. |
| **III. „Ценова оферта“ в контекста на всяка обособена позиция** |
|  | **Ценово предложение - в контекста на всяка обособена позиция**. | Образците на ценово предложение се намират в контекста на всяка обособена позиция в СЕВОП. В ценовите си предложения по **обособена позиция 1** участниците следва да предложат отстъпки от цената към момента на закупуване не по-малки **от 3 %** на литър гориво.В ценовите си предложения по **обособена позиция 2** участниците следва да предложат отстъпки от цената на артикул не по-малки **от 5 %**.В ценовите си предложения по **обособена позиция 3** участниците следва да предложат отстъпки от цената на кг метан към момента на закупуване не по-малки **от 4 %**.Предложените от всеки участник в ценовото му предложение отстъпки в процент от официално обявените цени на горивата/автокозметиката и смазочните материали/метана не могат да бъдат намалявани за срока на действие на рамковото споразумение. | Електронно в СЕВОП чрез попълване на образеца на ценово предложение за съответната обособена позиция.Попълването на образеца на ценово предложение става чрез влизане в менюто „Ценова оферта“ в контекста на всяка обобособена позиция (стъпка 2). Системата отразява статуса на попълване както в страницата за попълване, така и в обобщаващата офертата стъпка 2.Системата позволява посочване на отстъпки във вид на число с положителна стойност до 2 знака след десетичната запетая. Системата **не позволява** посочване на отрицателни стойности, „0“ (нула) или стойности с повече от 2 знака след десетичната запетая. За целите на оценката в образците за трите обособени позиции в служебна колона е заложена **примерна базисна цена** от 1 /един/ лев, която ще послужи единствено за целите на класирането със средствата на СЕВОП. Участникът попълва единствено предлаганата от него търговска отстъпка в предвидения за това ред в секция Ценово предложение на всяка обособена позиция, за която участва. |

**15а. Изисквания към информацията и документите, представени с офертата:**

1. Когато участникът е обединение, всяко физическо или юридическо лице, включено в обединението представя ЕЕДОП. Документът /ЕЕДОП/ по група въпроси от таблицата 1**.**1 „Икономическо и финансово състояние“ и 1.2. ,1.3, 1.4 „Технически способности“ по 3 те обособени позиции, се попълва от участника/участниците в обединението, чрез които то доказва съответствието си с критериите за подбор. ЕЕДОП се подписва от всяко от лицата по чл.54 ал.2 от ЗОП.
2. Представя се отделен ЕЕДОП за всяка отделна обособена позиция.
3. Когато участникът предвижда участие на подизпълнители, изискванията от таблицата по група въпроси 1.1 „Икономическо и финансово състояние“ и 1.2. ,1.3, 1.4 „Технически способности“ по 3 те обособени позиции ще се прилагат към подизпълнителите съобразно вида и дела на тяхното участие. В този случай участникът представя попълнен отделен ЕЕДОП за всеки от подизпълнителите. Подизпълнителите трябва да отговарят на съответните критерии за подбор съобразно вида и дела от поръчката, който ще изпълняват и за тях не следва да са налице основания за отстраняване от процедурата.
4. Когато за участник в обществената поръчка е налице някое от основанията за отстраняване, посочени в т.1 и т.2 от Раздел III на настоящите Указания, и преди подаване на офертата той е предприел мерки за доказване на надеждност съгласно чл. 56 от ЗОП, тези мерки се описват в ЕЕДОП. Те се доказват като към ЕЕДОП в СЕВОП се прилагат: документ за извършено плащане или споразумение, или друг документ, от който да е видно, че задълженията са обезпечени или че страните са договорили тяхното отсрочване или разсрочване, заедно с погасителен план и/или с посочени дати за окончателно изплащане на дължимите задължения или е в процес на изплащане на дължимо обезщетение и документ от съответния компетентен орган за потвърждение на описаните обстоятелства (чл.45 ал.2 от ППЗОП).
5. Когато участникът в процедурата е чуждестранно физическо или юридическо лице или техни обединения, офертата се подава на български език. Когато някой от документите е съставен на чужд език, същият се представя и в превод на български език.
6. В процедурата не могат да участват пряко или косвено дружества, регистрирани в юрисдикции с преференциален данъчен режим и свързаните с тях лица. /Чл. 3 т.8 от Закона за икономическите и финансовите отношения с дружествата регистрирани в юрисдикции с преференциален данъчен режим, свързаните с тях лица и техните действителни собственици/.
7. Възложителят може да изисква от участниците по всяко време да представят всички или част от документите, чрез които се доказва информацията посочена в ЕЕДОП, когато това е необходимо за законосъобразното провеждане на процедурата.
8. Възложителят си запазва правото в случай на съмнение в автентичността на представена информация или представени копия от документи да поиска от участника оригиналите или нотариално заверени копия.

**15б.** **Изисквания към документите, представени към офертата в оригинал на хартиен носител: представя се в опаковка, която следва да бъде оформена с надпис:**

###### Министерство на финансите, Централен орган за покупки,

###### Дирекция „Централно звено за финансиране и договаряне”

гр. София 1040, ул. „Г.С.Раковски” № 102

Деловодство, партер, стая № 7

Документи към ОФЕРТА за участие в открита ЕЛЕКТРОННА процедура за сключване на рамково споразумение

за възлагане на централизирана обществена поръчка

с предмет: „Доставка на автомобилно гориво чрез карти за безналично плащане, смазочни материали и автокозметика за периода 01.02.2017 г.-31.01.2019 г.

 обособена/и позиция/и…. №....

**Върху запечатаната, непрозрачна опаковка следва да се изпише и** наименованието на участника, **адрес за кореспонденция, телефон и по възможност факс и ел.адрес**.

1. Върху опаковката следва да има надпис : „Да не се отваря“.
2. **Техническото предложение и Ценовото предложение се представят само електронно на съответните места в СЕВОП.**

 Горното е съгласно от Общите условия за работа със СЕВОП.

1. ОСНОВАНИЯ ЗА ОТСТРАНЯВАНЕ

Възложителят ще отстрани от участие всеки участник, за когото са налице обстоятелствата:

1. по чл.54 и чл. 107 от ЗОП;
2. по чл.55 ал. 1 т.1-4 от ЗОП;
3. по чл. 3 т. 8 от Закона за икономическите и финансовите отношения с дружествата регистрирани в юрисдикции с преференциален данъчен режим, свързаните с тях лица и техните действителни собственици;

4. който участва за тази поръчка като подизпълнител на друг участник или участва като член на обединение в офертата на друг участник;

5. който е свързано лице с друг участник в същата процедура;

6. който предложи процент търговска отстъпка за автомобилно гориво/смазочни материали и автокозметика/метан в образеца на ценово предложениепо-нисък от обявения за минимален от Възложителя за съответната обособена позиция.

1. ПРОВЕЖДАНЕ НА ПРОЦЕДУРАТА.

РАЗГЛЕЖДАНЕ, ОЦЕНЯВАНЕ И КЛАСИРАНЕ НА ОФЕРТИТЕ

1. В Софтуера за електронно възлагане на обществени поръчки (СЕВОП) графикът на работа на оценителната комисия се определя от фазите, в които се намира процедурата. Фазите се определят от системните дати в менюто “График” на процедурата и са видими за всички участници в нея. До момента на настъпване на системната дата „Отваряне на офертите“, съдържанието на подадените оферти е скрито както за възложителя, така и за членовете на оценителната комисия. До момента на отварянето на офертите, подадената информация от офертата е видима само за участника, който я е подал. Успешно подадената оферта е достъпна от стъпка 3 „Подадени оферти“. Подадената оферта, намираща се в стъпка 3 не може да бъде променяна. Корекции по офертата могат да се извършат след изричното оттегляне на офертата чрез бутона „Корекция на офертата“, в установения срок за подаване на оферти.
2. В момента на настъпване на системната дата и час за отваряне на офертите, системата автоматично отваря, т.е. прави видими за оценителната комисия и за участниците в процедурата първата и втората част от офертите – „Документи за подбор.Лично състояние и критерии за подбор“ и „Техническо предложение“. От този момент всеки участник може да види списъка с участниците, подали оферти, както и информация за наличието на несъответствия спрямо изискванията на възложителя. Тази информация е достъпна за участниците от секцията „Резултати и класиране“, част от стъпка 1 „Обща информация“. Ценовите предложения остават затворени, т.е. невидими и недостъпни до настъпване на системната дата, определена за тяхното отваряне. След отварянето на офертите и избор за преглед на „Документи за подбор. Лично състояние и критерии за подбор“ или „Техническо предложение“ на подадените оферти, при наличието на несъответствия между попълнените от участниците въпросници и изискванията на възложителя, системата визуализира типа и броя несъответствия.
3. За оценителната комисия получените оферти са налични в менюто „Оферти“ на процедурата. Те са подредени по дата и час на постъпване в системата. Името на всяка оферта представлява линк, който води към детайлната информация. Отварянето и прегледа на получените оферти става в менюто „Сравнение и избор“, в първия под-таб „Подаване на оферти“. В таба са налични само първата и втората част на офертите, а именно „Документи за подбор. Лично състояние и критерии за подбор“ и „Техническо предложение“. Комисията отваря публично опаковките с документите на хартиен носител към електронно подадените оферти, подадени в деловодството на МФ.
4. Работата на комисията с „Документи за подбор. Лично състояние и критерии за подбор“ започва след като председателят на комисията активира функционалностите в менюто „Оценка“. Всеки член на оценителната комисия попълва индивидуален грид за оценка, в който отразява своята преценка за степента на съответствие на отговорите/информацията, подадени от участника, с изискванията на възложителя. Системата визуализира статуса на оценяване през цялото време. Председателят на комисията попълва общия грид, който е видим и достъпен само за него и в който се отразяват оценките на всички членове на комисията. Всеки член може да изрази особено мнение относно дадената оценка. /Когато установи липса, непълнота или несъответствие на информацията, включително нередовност или фактическа грешка или несъответствие с изискванията към личното състояние или критериите за подбор, комисията писмено уведомява участника (Чл.104 ал.4 от ЗОП). В срок до 5 работни дни от получаването на уведомлението участникът може да представи нов ЕЕДОП и/или други документи, които съдържат променена и/или допълнена информация.

Това става чрез средствата на Системата. В допълнение председателят на комисията може да изпрати искане за допълнителни документи/информация към определен участник чрез функционалността . Участникът ще получи персонално уведомление за полученото искане за разяснение и възможност за отговор. Така той ще има възможност да предостави исканите допълнително документи или информация, а възложителят ще получи уведомление и възможност да разгледа отговора на участника в системата. По такъв начин хронологично може да се види как е протичала комуникацията между оценителната комисия и участниците след изпращането на протокола по чл. 54 ал.7 от ППЗОП.

Предоставянето на допълнителни документи и информация за всяка обособена позиция става в контекста на избраната обособена позиция, следвайки линка от полученото искане за допълнителни документи/информация.

След изтичане на срока по чл. 61 ал.1 т. 6 от ППЗОП и след като комисията приключи работата си с „Документи за подбор.Лично състояние и критерии за подбор“, председателят на комисията посочва на Системата кои оферти не преминават към втората фаза - разглеждане и оценка на „Техническо предложение“, ако има такива.

Останалите оферти продължават към следващия етап - оценка на „Техническо предложение“.

Работата на комисията с „Техническо предложение“ е аналогична на работата с „Документи за подбор.Лично състояние и критерии за подбор“, описана в горните точки с изключение на финалния етап, свързан с приключването на работата с тази част на офертата. Приключването завършва с предложение на комисията кои оферти следва да бъдат допуснати до отваряне на ценовите предложения. Председателят на комисията ги посочва в системата чрез съответната функционалност. Поканените към следващия етап оферти са налични в под-менюто „Отваряне на ценовите оферти“, но самите ценови предложения все още не са видими. Тяхната видимост ще стане факт след настъпване на датата за отварянето им, съгласно определеното в „График“.

1. Възложителят уведомява участниците чрез средствата на СЕВОП и обявява в профила на купувача на адрес: [http://www.minfin.bg/bg/procurement/79](http://www.minfin.bg/bg/procurement/....) датата и часа на отваряне на ценовите предложения. Тази информация е налична и видима и в страницата “График“ на процедурата.
2. При настъпване на етапа за отваряне на ценовите предложения, системата ще отвори и визуализира ценовите предложения на онези участници, чиито оферти са допуснати до отваряне. Резултатите от оценката на „Техническо предложение“, както и ценовото предложение са налични в стъпка 1 за всяка от обособените позиции, за които участникът е подал оферта. Ценовите предложения на отстранените участници няма да бъдат отворени и тяхното съдържание ще остане скрито за всички. Системата прави автоматична проверка за наличие на обстоятелството по чл.72, ал.1 от ЗОП – предложение, което е с повече от 20 на сто по-благоприятно от средната стойност на останалите предложения, и ако има такова, го визуализира в червен цвят. Ако е необходимо комисията може да поиска писмена обосновка. Изискването й, както и представянето й от страна на участника, става чрез СЕВОП.
3. Класирането на участниците се извършва в низходящ ред по критерий **най-ниска цена**.

**За целите на оценката за „цена” на участника се считат предложената от него търговска отстъпки в % върху официално обявените цени в бензиностанциите и метанстанциите на участника – отстъпка за автомобилно гориво /обособена позиция 1 и 3/ и/или отстъпка за смазочни материали за автомобили и автокозметика /обособена позиция 2/.** Участникът, предложил най-висока търговска отстъпка в съответната обособена позиция се класира на първо място.

В образците по трите обособени позиции /за отстъпка от цена за литър гориво, за отстъпка за цена на артикул смазочни материали и автокозметика/за отстъпка от цена за килограм метан/ е заложена служебна базова цена за литър гориво/артикул/килограм метан в размер на 1,00 /един/ лев, посредством която ще се извърши автоматичното класиране на офертите, така че участниците предложили най-висока отстъпка да бъдат класирани на първо място.

В образеца „Ценово предложение“ и по трите обособени позиции се съдържат следните колони:

1.C1: Артикул /съответно Автомобилни горива/ Смазочни материали и автокозметика/Метан - не се попълва от участника;

2.C2: /Служебна колона/ Служебна базисна цена в размер на 1 лев – не се попълва от участника;

3.C3: Предложена отстъпка в процент от цена за литър гориво/артикул – попълва се от участника;

4.C4: „Обща цена“/съдържа формулата C2-(C2\*C3)/ – изчислява се автоматично в Системата и служи за извършване на класиране от Системата.

**В ценовото си предложение участниците по обособена позиция 1 „Доставка на автомобилни горива“ следва да предложат отстъпка от цената за литър автомобилни горива не по-малка от 3 % на литър гориво.**

**В ценовото си предложение участниците по обособена позиция 2 „Доставка на смазочни материали и автокозметика“ следва да предложат отстъпка от цената за артикул не по-малка от 5 % на артикул.**

**В ценовото си предложение участниците по обособена позиция 3 „Доставка на природен газ - метан“ следва да предложат отстъпка от цената за килограм метан не по-малка от 4 % на килограм метан.**

1. Системата извършва класирането автоматично по гореописаната формула. С това приключва работата на оценителната комисия.

Възложителят ще сключи отделно рамково споразумение за всяка обособена позиция с **първите 4 (четирима)** класирани участници по съответната обособена позиция. Подписването на рамковите споразумения ще се извърши на хартия, извън СЕВОП.

**V. СКЛЮЧВАНЕ НА РАМКОВО СПОРАЗУМЕНИЕ**

1. Условията, при които ще бъде сключено рамковото споразумение, са съгласно посоченото в обявлението и настоящата документация, а условията и реда за прилагане на съответното рамково споразумение, са съгласно клаузите в проекта на рамково споразумение от документацията за участие.

2. За всички неуредени въпроси във връзка със сключването, изпълнението и прекратяването на рамковото споразумение, се прилагат разпоредбите на Закона за обществените поръчки, Търговския закон и на Закона за задълженията и договорите.

3. Рамковото споразумение се сключва с участниците, определени за потенциални изпъл­нители, като при подписване на споразумението следва да представят документ по чл. 67 ал.6.

Всички необходими документи се представят в оригинал или нотариално заверено копие и следва да бъдат в срока на тяхната валидност, а тези, които нямат срок на валидност следва да бъдат издадени не по-рано от един месец преди датата на подписване на рамковото споразумение.

4. Клаузите на рамковото споразумение са приложими и задължителни за всеки договор, сключван въз основа на рамковото споразумение, по реда на чл.82 ал.3 от ЗОП.

5. Възлагането на поръчката става при стриктно следване условията на рамковото споразумение, като договорите, сключвани въз основа на него, не могат да му противоречат, нито да изменят съществено условията му. Офертата на участника в процедурата става неразделна част от сключения договор.

**ВТОРА ЧАСТ:**

**ЕЛЕКТРОННА МИНИ-ПРОЦЕДУРА /ВЪТРЕШЕН КОНКУРЕНТЕН ИЗБОР/ ЗА СКЛЮЧВАНЕ НА ДОГОВОР ВЪЗ ОСНОВА НА РАМКОВО СПОРАЗУМЕНИЕ**

1. Възложителите – органи на изпълнителната власт и техните администрации, провеждат вътрешен конкурентен избор по реда на чл. 82 ал.4 от ЗОП (наричан за краткост мини-процедура) с определените за потенциални изпълнители по рамковото споразумение и сключват договори въз основа на рамковите споразумения с участника, определен за изпълнител на съответния договор. **Начинът на провеждане на тази мини-процедура е електронно, чрез уеб-базираната Система за електронно възлагане на обществени поръчки (СЕВОП), намираща се на адрес:** [**https://sevop.minfin.bg/**](https://sevop.minfin.bg/)**, секция “Дейности”: Мини-процедури.**

2. Офертите, представени от потенциалните изпълнители по рамковите споразумения, се оценяват по критерий „най-ниска цена” в процедурата по реда на чл. чл. 82 ал.4 от ЗОП.

##

## ПОКАНА ПО чл. 82 ал.4 от ОТ ЗОП

 Поканата по чл. 82 ал.4 от от ЗОП се отправя от индивидуалния възложител до всички потенциални изпълнители по рамковото споразумение чрез средствата на СЕВОП.

В секцията „Изисквания“ Индивидуалният възложител по своя преценка поставя изискване за предоставяне на допълнителни документи, в случай че това е необходимо. Изпълнителите по рамковото споразумение участват със същия ЕЕДОП, който са подали при централизираната открита процедура и не подават нов такъв, освен ако не е настъпила съществена промяна в обстоятелствата, посочени в ЕЕДОП при откритата централизирана процедура.

 Индивидуалният възложител следва да постави изискване за деклариране отсъствие на обстоятелства по чл.54, ал. 1, т.7 от ЗОП в провежданата от него мини-процедура.

 Индивидуалният възложител може при провеждането на вътрешния конкурентен избор да постави изисквания за териториално покритие, с цел да осигури нуждите си от доставки на горива до необходимите си териториални подразделения и др. Това може да стане чрез секция „Изисквания“ в СЕВОП.

Когато индивидуален възложител има изискване за териториално покритие, той сключва договор с повече от един потенциален изпълнител. Изискване за териториално покритие се поставя, само когато търговските обекти само на един потенциален изпълнител не са в състояние да задоволят потребностите на индивидуалния възложител.

 В този случай, ИНДИВИДУАЛНИЯТ ВЪЗЛОЖИТЕЛ включва задължително в поканата си и:

- Указание, че процедурата следва да удовлетвори изискване за териториално покритие;

- Указание, че процедурата по чл. 82, ал. 3 и 4 ще завърши със сключване на повече от един договор;

- Списък на населените места, удовлетворяващи изискването му за териториално покритие;

- Изрично указание за задължително подаване на ценово предложение за всяко населено място, където ПОТЕНЦИАЛНИТЕ ИЗПЪЛНИТЕЛИ имат обект.

 Индивидуалният възложител е длъжен в списъка на населените места, удовлетворяващи изискването му за териториално покритие да включва само тези, които фигурират в списъка на търговските обекти (бензиностанциите) на поне един от изпълнителите; провежда една процедура по чл. 82, ал. 3 от ЗОП за всички населени места, извън СЕВОП.

 Редът и условията за провеждане на процедура с изискване на териториално покритие са описани подробно в проекта на рамково споразумение – чл. 4 – чл. 6.

 Потенциалните изпълнители са длъжни да подават оферта в СЕВОП в отговор на всяка покана на индивидуален възложител. При неподаване на оферта потенциалният изпълнител дължи на ЦОП неустойка съгласно клаузите на рамковото споразумение.

##

## II. ЕЛЕКТРОННО ПОПЪЛВАНЕ И ПОДАВАНЕ НА ОФЕРТИТЕ

1. Попълването и подаването на офертите, както и тяхното разглеждане, оценка и класиране се извършва електронно чрез Системата за електронно възлагане на обществени поръчки (СЕВОП), намираща се на адрес: [**https://sevop.minfin.bg/**](https://sevop.minfin.bg/), секция “Дейности” : Мини-процедури (вътрешен конкурентен избор).
2. Създаването и попълването на офертите за мини-процедурите в СЕВОП е аналогично на бизнес процесите в системата, описани по-горе за провеждането на откритата процедура за сключване на рамково споразумение. В страницата „Изисквания“ под формата на въпроси са описани условията, които потенциалните изпълнители по рамковото споразумение трябва да покриват и/или да предоставят съответните отговори/документи, които системата/комисията да използва при оценката и класирането им в мини-процедурата. В общата част на процедурата се намира въпросника „Документи за подбор“, а във всяка от обособените позиции в секцията „Изисквания“ се намира „Техническо предложение“ и образец на Ценово предложение, достъпно през страницата „Ценова оферта“.
3. Образецът на ценово предложение предварително е дефиниран в системата, в процедурата за сключване на рамково споразумение. Системата го копира в мини-процедурата и позволява на потенциалните изпълнители да предложат отстъпки за горива и автокозметика, не по–ниски от тези по РС.
4. Подписването и подаването на офертата става аналогично на описаните по-горе в раздел II действия чрез съответните функционалности на системата.

**Важно:** При попълване образеца на ценовото предложение, за улеснение на участника, системата автоматично ще копира предложените от участника отстъпки в процедурата за рамковото споразумение.

**Забележка:** Извън СЕВОП се провеждат мини-процедурите по чл. 82, ал.4 от ЗОП по Обособена позиция 1, когато индивидуалният възложител има изисквания за териториално покритие и по Обособена позиция 3.

## III. РАЗГЛЕЖДАНЕ И КЛАСИРАНЕ НА ОФЕРТИТЕ.

## КРИТЕРИЙ ЗА ОЦЕНКА

Индивидуалният възложител назначава комисия за оценка и класиране на офертите, получени в отговор на писмената му покана по чл. 82, ал.4, т.1 от ЗОП.

 Класирането на участниците се извършва в низходящ ред по критерий най-ниска цена.

Ценовите образци за мини-процедурите са сходни с тези в централизираната процедура.

**За целите на оценката за „цена” на участника се считат предложената от него търговска отстъпки в % върху официално обявените цени в бензиностанциите /обектите/ на участника - отстъпка за автомобилно гориво /обособена позиция 1/ ; отстъпка за смазочни материали и автокозметика за автомобили /обособена позиция 2/; отстъпка за килограм метан /обособена позиция 3/.** Участникът, предложил най-висока търговска отстъпка в съответната обособена позиция, се класира на първо място.

В образците по обособени позиции 1, 2, 3 /за отстъпка от литър гориво; за отстъпка за цена на автокозметика; килограм метан/ е заложена базова цена за литър гориво/артикул в размер на 1,00 /един/ лев, посредством която ще се извърши автоматичното класиране на офертите, така че участниците предложили най-висока отстъпка да бъдат класирани на първо място.

 **В ценовите си предложения участниците следва да предложат отстъпки не по-ниски от тези, които са предложили и договорили по рамковото споразумение.**

Аналогично на централизираната процедура и тук за целите на оценката в образеца на ценово предложение в СЕВОП е заложена в служебна колона “C2: Служебна базисна цена“, която служи единствено за целите на класирането. Заложената служебна базисна цена е 1,00 лв. без ДДС. В образеца Ценово предложение и по двете обособени позиции се съдържат следните колони:

1. C1: Артикул (съответно Автомобилни горива/Смазочни материали и Автокозметика/ Метан) - не се попълва от участника;

2. C2: (Служебна колона). Служебна базисна цена в размер на 1 лев – не се попълва от участника;

3. C3: Предложена отстъпка в процент от цена за литър гориво/артикул – попълва се от участника;

4. C4: „Обща цена“ - колоната съдържа формулата C2-(C2\*C3) – изчислява се автоматично в Системата и служи за класиране на участниците на база най-висока отстъпка. Заложената служебна базисна цена в СЕВОП няма да има практическо отношение към сключването на договорите. Отварянето, разглеждането, оценяването и класирането на офертите в Системата се извършва аналогично на описаните по-горе в раздел IV за откритата процедура бизнес процеси, чрез същите функционалности на системата.

Крайното класиране на участниците се извършва от Системата във възходящ ред, като на първо място се класира участникът, предложил най-висока отстъпка, а на последно – участникът, предложил най-ниска.

Изборът на изпълнител е действие, което в системата следва да бъде извършено от Възложителя.

Комисията провежда публично жребий (извън СЕВОП) за определяне на изпълнител, в случай, че са класирани на първо място две или повече оферти с еднакви цени.

**Забележка:** Гореописаните формули не се прилагат, когато класирането се извършва извън СЕВОП. В тези случаи участниците биват класирани от индивидуалния възложител във възходящ ред, като на първо място се класира участникът, предложил най-висока отстъпка, а на последно – участникът, предложил най-ниска от цената на килограм метан/литър гориво.

IV. [ОБЯВЯВАНЕ НА РЕШЕНИЕТО ЗА ОПРЕДЕЛЯНЕ НА ИЗПЪЛНИТЕЛ. ПРЕКРАТЯВАНЕ НА ПРОЦЕДУРАТА](#_Toc257283948)

Възложителят определя изпълнител по реда на чл. 109 от ЗОП и издава решение по реда на чл. 106 от ЗОП.

В решението за класиране и определяне на изпълнител задължително се посочват предложените крайни цени, с които се класират потенциалните изпълнители.

Възложителят изпраща решението на участниците в 3-дневен срок от издаването му.

Възложителят прекратява процедурата за възлагане на обществената поръчка по реда на чл. 110 от ЗОП.

**V.** [**СКЛЮЧВАНЕ НА ДОГОВОР ВЪЗ ОСНОВА НА РАМКОВО СПОРАЗУМЕНИЕ**](#_Toc257283949)

Договорът се сключва в съответствие с проекта на договор, изготвен от индивидуалния възложител и включва задължително всички предложения от офертата на участника, определен за изпълнител, включително тези, които са неразделна част от рамковото споразумение.

В изключителни случаи възложителят може да поиска писмено от потенциалните изпълнители, представили оферти, да удължат срока на валидност на офертите си до момента на сключване на договора за възлагане на обществената поръчка.

Договорът се сключва извън Системата при спазване на изискванията на чл. 112 и чл. 82 от ЗОП.

При подписване на договора за обществена поръчка участникът, определен за изпълнител, е длъжен да представи документите по чл.67 ал.6 от ЗОП, както и гаранция за добро изпълнение на договора в размер до 5 % (пет процента) от стойността му, определена от индивидуалния възложител съгласно чл. 111 от ЗОП, във връзка с чл. 82, ал. 4 от ЗОП.

## VI. уСЛОВИЯ ЗА ИЗПЪЛНЕНИЕ НА ДОГОВОРА

**1. Срок на действие на договора.**

Срокът на действие за всеки един от договорите, сключени въз основа на рамковото споразумение, се определя индивидуално от съответния възложител според конкретните потребности от доставки на ведомството. Срокът се обявява предварително в поканата по чл.82, ал.4 от ЗОП.

**2. Количества.**

В поканата индивидуалният възложител указва какви са прогнозните количества горива/артикули, като посочва, че може да не ги закупи изцяло.

**3. Цена.**

Цените на предлаганите горива, автокозметика и смазочни материали се формират, като от техните публични цени, обявени от участника и валидни за съответния търговски обект (бензиностанция) към момента на зареждането/закупуването, се приспаднат съответните търговски отстъпки в процент, посочени от участника в ценовото му предложение**.**

1. **Изменение на договорите:**

Сключените договори за обществени поръчки могат да се изменят при условията и по реда на чл. 116 от ЗОП.